Räppar Lukamon avaldas täna 11. jaanuaril oma ametliku debüüdi Eesti muusikas – 5 loost koosnev EP-formaadis kogumik “Uus Mäng” valmis koostöös kodumaise plaadifirmaga Emerald City. Plaat võtab kokku artisti 2020. aasta toodangu ning on tänasest digitaalselt saadaval kõikidel voogedastusplatvormidel.
#000005
“Bänger,” ütleb Lukamon ise plaadi tutvustuseks. “Lood räägivad elust endast. Uus Aasta on avalöök kursiga eeloleva aasta suunas. Mõtted on uued, pilk on uus. Aasta tuleb loominguliselt juicy. Papud, Peegel, Miljon Euri ja Gucci on minu 2020 aasta tippteosed, mis on olnud mulle teraapilisteks ja elavdavateks enda loomeprotsessi muusikalise ja visuaalse keele leidmisel. Tunnen, et olen nüüd 111% valmis,” lisab Lukamon.
#000006
“Lukamon on minu jaoks väga eriline leid Eesti muusikas”, tutvustab artisti plaadifirma esindaja Janno Sooäär aka DJ Quest. “Tegemist on harukordse andega, kellel on selge nägemus oma muusika kõlast, super riimiseadmisoskus ja sõnavara ning noore artisti kohta täiesti hämmastavalt tugev lavatunnetus. Lisaks on tegemist tõelise DIY tüübiga – peale muusika tegeleb ta ise ka kogu visuaalse poolega, plaadikujundustest merch’ini, videotest lavashow-ni. Seda on võib-olla ebaõiglane jaanuaris deklareerida, aga ma usun, et siin on tegemist 2021. aasta oluliseima uue Eesti artistiga”.
#000008
Avoid Dave soojendab James Arthur’it!
#000014